בשנת 1898 נישא לברגליות בק (Bergljot Bech), שילדה לו את הבת ויקטוריה, אולם הנישואים נסתיימו בשנת 1906. ב-1909 נישא למארי אנדרסן (Marie Andersen) , שנשארה איתו עד סוף חייו. היו להם 4 ילדים: הבנים תור וארילד והבנות אלינור וססיליה. מארי כתבה על חייה עם האמסון בשני ספרי זיכרונות. היא הייתה שותפה להשקפות הפוליטיות של בעלה ותמיכתה ברייך השלישי וכחות הכיבוש הגרמנים בזמן מלחמת העולם השנייה הייתה אף חזקה מזו של בעלה. היא הייתה חברה במפלגה הנאצית של וידקון קוויזלינג, הנאשונל סמלינג. בנובמבר 1946 נדונה אשתו של האמסון לשלוש שנות עבודת פרך, קנס כספי ושלילת זכויות אזרח ל-15 שנים. בשל חנינה כללית היא ישבה בכלא במשך תשעה חודשים בלבד.
השקפות פוליטיות.
בעקבות מלחמת הבורים השנייה, אימץ השקפות יותר ויותר שמרניות. הוא נודע כתומך בולט בתרבות הגרמנית וכמתנגד לאימפריאליזם הבריטי ולברית המועצות. בזמן שתי מלחמות העולם, הראשונה והשנייה, ביטא באופן ציבורי את אהדתו לגרמניה. אהדתו לגרמניה הושפעה באופן ניכר מהשלכות מלחמת הבורים, שנראתה בעיניו כדיכוי בריטי של עם קטן, כמו גם מאי-אהבתו את הבריטים ותיעובו את ארצות הברית. במהלך שנות ה-1930, האמסון תמך בתנועה הפאשיסטית הנורווגית.
בסוף 1935 יצא האמסון במאמר נגד מתן פרס נובל לשלום לקרל פון אוסייצקי. מאמר זה עורר עליו ביקורת רבה ועצומת מחאה של סופרים סקנדינביים. חלק ממבקריו טענו שהמאמר נבע מאי הכרתו את המציאות, אולם האמסון ענה שהמציאות ברורה לו היטב ושאוסייצקי היה צריך לפעול עם הממשלה הגרמנית ולא נגדה.
היחס ליהודים.
בשנת 1928 במענה לשאלה של עיתון אנטישמי על היהודים, אמר האמסון דברי הערכה חיוביים ביותר על היהודים ואלו התפרסמו בעיתון האנטישמי. בשנת 1934 פורסם בגרמניה שהאמסון אמר שהיהודים תופסים יותר מדי מקום בכלכלת גרמניה וזכותה רשאית להילחם בהם ולהרחיק את היהודים. היו שפקפקו באמיתות דברים אלו לאור אמרותיו הברורות בשנת 1928.
ישראל דליות כתב שהאמסון מעולם לא היה אנטישמי וכי "אין כל עדות בספריו של האמסון ובהצהרותיו הפומביות לשנאת יהודים".
היחס כלפיו.
בשנות ה-40 הביעו רבים מחאה כלפי תמיכתו בנאצים על ידי שליחת עותקיהם של כתביו חזרה אליו בדואר. גם בחלוף השנים נמנעה נורווגיה מהעלאותו על נס כגיבור תרבותי והתקיים דיון ער בשאלה האם ניתן להפריד בין יצירתו של הסופר לבין דעותיו ומוסריותו. בשנת 2009 ציינה נורווגיה 150 שנה להולדתו תוך שפוליטיקאים בנורווגיה ציינו שהם מפרידים בין יצירתו כסופר לבין עמדותיו. צעד זה זכה להתנגדות, בין השאר מישראלים ויהודים, שביקרו את נורווגיה על שחגגו את יום הולדתו של מעריץ הנאצים. גם אחרים המשיכו להחרים את האמסון. בשנת 2015, אל פצ'ינו ביטל את השתתפותו בהצגה של "הרעב" בגלל תמיכתו של האמסון בנאצים.
ביולי 1942, עת התפרסם בטעות שהאמסון נפטר, כתב עמנואל בן גריון: "בעטיו של ... החשבון האישי שיש לנו איתו אין השעה כשרה להספד, אך גם את ארונו לא נסקל".
במהלך השנים היו שהמעיטו מאחריותו של האמסון וקשריו עם הנאצים. נטען למשל שהוא הוסת בידי אשתו ושבמהלך מלחמת העולם השנייה הוא היה מעל גיל 80, חירש וכמעט עיוור ומקור המידע העיקרי שלו היה העיתון השמרני "Aftenposten" , שהיה אוהד כלפי איטליה הפשיסטית וגרמניה הנאצית, ועל כן פעל כפי שפעל.
פרופסור איתמר אבן-זהר כתב על האמסון: "המסון הזקן לא הבין את אופיו של הנאציזם שתמך בו, ראה אותו באור האידיאלים של עצמו ומעולם לא הבין את האנטישמיות הכרוכה בו. להפך, המסון היה האדם היחיד בכל רחבי הרייך הגרמני שהעז להתייצב בעצם ימי המלחמה בפני היטלר ולמחות בפניו מחאה חריפה ביותר על היחס ליהודים". ישראל דליות כתב כי תמיכתו בנאצים תוארה במחקרים רבים כצעד תמים ואווילי של ישיש השבוי באידיאלים מנותקים מהמציאות.
מספריו שתורגמו לעברית.
כמה תרגומים יצאו לאור בסוף המאה ה-19 ובמחצית הראשונה של המאה העשרים. בין התרגומים היותר מאוחרים נמנים:
1089 (מספר)
1089 (נכתב גם 1,089; במילים: אלף שמונים ותשע) הוא מספר טבעי, עוקב ל-1088 וקודם ל-1090.
תכונות.
1089 הוא הריבוע של 33, כלומר formula_1.
הכפלה של המספר 1089 בשני מספרים שלמים חיוביים שסכומם הוא 10 נותן שתי תוצאות שמתקבלות מהיפוך סדר הספרות זו של זו:
למספר 1089 יש תכונה מעניינת נוספת והיא שהכפלת המספר במספרים השלמים מ-1 ועד ל-9 מייצרת תבנית שבה כל טור ספרות במכפלה עולה או יורד בקפיצות של 1 בין תוצאה לתוצאה. לדוגמה, ספרת המאות של המכפלות לפי הסדר יוצרת את הספרות 0 עד 8.
האלגוריתם הקבוע.
למספר 1089 יש תכונה מעניינת - הוא תמיד יתקבל בתור התוצאה של סדרת הפעולות הבאה:
לדוגמה, אם ניקח את המספר formula_11 ונהפוך את סדר ספרותיו נקבל formula_12. נחסר את המספר הקטן יותר מהגדול יותר: formula_13. כעת נהפוך את סדר ספרותיה של התוצאה ונקבל formula_14. נחבר את התוצאה עם היפוך הספרות של התוצאה: formula_15. התוצאה המתקבלת היא אכן 1089, כפי שציפינו לקבל.
בחישוב זה מתייחסים גם למספרים דו-ספרתיים או חד-ספרתיים כאל תלת-ספרתיים, על ידי הוספת אפסים מובילים אליהם. כלומר המספר 99 ייחשב 099, ולכן לאחר שהופכים את ספרותיו מקבלים 990.
הוכחה.
אם formula_16 הוא המספר שלנו, כאשר כל אות מייצגת את אחת מספרותיו, אז ערכו הוא formula_17 וערכו של המספר ה"הפוך" formula_18 הוא formula_19. מכאן שאחרי שמחסרים את הקטן מהגדול (נניח כי הגדול הוא formula_16; אותו טיעון תקף גם במקרה ההפוך) מתקבל formula_21. אם המספר המקורי לא היה פלינדרום הרי ש-formula_22, ולכן תוצאת החיסור היא כפולה של 99.
ניתן לראות (למשל, על ידי בדיקה ישירה) כי כל כפולה של 99 בת 3 ספרות מקיימת את התכונה שהספרה האמצעית שלה היא 9 וסכום שתי הספרות האחרות גם הוא 9 (למשל - 99 כפול 3 הוא 297 המקיים את התכונה; וגם על 99 ניתן לחשוב כעל המספר "התלת ספרתי" 099 המקיים את התכונה. הסיבה לכך היא כי formula_23 ולכן כל כפולה שלו במספר קבוע נותנת formula_24. על פי החוק שכל מספר חד-ספרתי המוכפל ב9 נותן מספר שסכום ספרותיו הוא 9, נקבלformula_25).
אם כך, תוצאת החיסור היא formula_26 עם formula_27. לאחר שמחברים את formula_26 עם formula_29 מקבלים formula_30.
קמפלה
קַמְפָּלָה (באנגלית ובסווהילי: Kampala) היא בירת אוגנדה והגדולה שבעריה. העיר שוכנת לחופי אגם ויקטוריה, ושטחה חופף לשטחו של מחוז קמפלה, אחד ממחוזותיו האדמיניסטרטיביים של האזור המרכזי במדינת אוגנדה, שבדומה למחוזות נוספים במדינה, נקרא על שם העיר הראשית שלו. העיר מחולקת לחמישה רבעים, ומתגוררים בה, ע"פ תחזית אוכלוסייה רשמית משנת 2020, כ-1,680,600 תושבים.
כמו בערי בירה אחרות, קיימים בקמפלה מבנים חשובים ברמה הלאומית כמו: מוזיאון אוגנדה והתיאטרון הלאומי של אוגנדה. בנוסף, חיי הלילה בעיר שוקקים בזכות בתי הקזינו הרבים המצויים בה.
בקמפלה נבנה אחד משבעת בתי התפילה הבהאיים, שממוקם על גבעת קיקאיה (Kikaya Hill) וידוע גם בשם "בית התפילה המרכזי של אפריקה".
מקור השם.
הבריטים שהגיעו לאזור ממלכת בוגנדה קראו למקום שעליו בנויה העיר "גבעות האימפלה", בשל היותו ביתם של מספר מינים של אנטילופות, ובפרט אימפלה. טרם הגעת הבריטים המקום שימש שמורת ציד של הקבקה של בוגנדה. שם זה תורגם לשפה המקומית, לוגנדה, לשם "אָקָסוֹזִי קֵאֶמפָּלָה", כאשר התחילית "קֵ-" משמעה "של". מכאן נטבע שם היישוב שקם על גבעות האימפלה "קַמְפָּלָה" – של האימפלה.
היסטוריה.
העיר קמפלה צמחה מתוך שמורת הציד שקבע מוטסה הראשון, הקבקה של בוגנדה, על שבע הגבעות שכיום בתחומה. העיר הפכה לבירתה של הממלכה עם בנייתם של קברי מלכי בוגנדה בקסובי וארמון לובירי בשנות ה-80 של המאה ה-19. בשנת 1890 בנה פרדריק לוגרד מבצר על גבעת מֶנגוֹ עבור חברת מזרח אפריקה הבריטית במטרה להבטיח את ההשפעה הבריטית בממלכת בוגנדה. תחת השלטון הבריטי, במסגרת הפרוטקטורט של אוגנדה, הועברה הבירה של אוגנדה לאנטבה, אולם קמפלה נשארה המרכז הכלכלי והתעשייתי. קמפלה שבה להיות בירת אוגנדה לקראת קבלת העצמאות של המדינה ב-1962.
העיר ניזוקה קשות במלחמת אוגנדה-טנזניה שהתחוללה במשך כחצי שנה בשנת 1978. בנוסף, נחרבו חלקים במהפכה שהדיחה את אידי אמין מהשלטון בשנת 1979.
בשנת 2001 הורחבו גבולותיה של העיר במידה רבה, וסופח פורט בל לשטחה המוניציפלי. הפרוורים המזרחיים והצפון-מזרחיים אוחדו וסופחו לעיר קירה, והיא כיום השנייה בגודלה באוגנדה. אוכלוסייתה מונה כ-180,000 נפש.
כלכלה.
קמפלה היא מקום מושבם של הבנק לפיתוח מזרח אפריקה, אוניברסיטת מקררי וחברת התעופה אייר אוגנדה. העיר מהווה מרכז לסחר בינלאומי וחברות בינלאומיות רבות מיקמו את המשרדים שלהם במרכזי העיר הרבים. בעיר, רחובות שלמים אשר בהם מופעלים אזורי סחר ייחודיים, לדוגמה רחוב ההדפסות והניירת, רחוב למכירת מוצרי אלקטרוניקה (גם יד שנייה), רחוב לתחום המחשבים והמדפסות, רחוב למכירת בדים, שווקים ייעודיים (ירקות בלבד, בגדים בלבד, כלי בית ובמיוחד בגדים מיד שנייה.
תעשיית קמפלה כוללת ייצור רהיטים וחלקי מכונות. התוצרת החקלאית כוללת קפה, כותנה, תה וסוכר.
תחבורה.
נמל התעופה הבינלאומי נמצא באנטבה, כ-35 ק"מ מהעיר. נמל ימי בשם פורט בל נמצא על שפת אגם ויקטוריה במרחק של 10 ק"מ.
האינתיפאדה
מארי-פייר קניג
מרשל צרפת מארי-פייר ז'וזף פרנסואה קניג (בצרפתית: Marie-Pierre Kœnig; 10 באוקטובר 1898 – 2 בספטמבר 1970) איש צבא צרפתי. הצטיין כמפקד בשורות צרפת החופשית במלחמת העולם השנייה, ולאחר מכן שימש כשר ההגנה הצרפתי.
קריירה מוקדמת.